Образложење Средњорочног плана пословне стратегије и развоја КЈП ,,Елан“ 2023-2027

Поред испуњења Законске обавезе ова план је покушај дефинисања праваца развоја и функционисања предузећа у очекиваним промењеним условима. Анализа стања и процена мера за унапређење пословања рађена је по свим делатностима, па је из такве процене проистекао и план инвестиционих улагања. Имајући у виду проблеме које прате пословање предузећа евидентне бржим растом трошкова од раста прихода логично је тражити решења која би се манифестовала повећањем прихода уз евенталну стагнацију или пад трошкова а што би као ефекат дало бољи финансијски резултат. Наравно овде су узете у обзир и све потенцијалне промене институционалних оквира, Законодавне регулативе у смислу предлога одвајања Водовода и канализације и формирања Регионалног предузећа, како то предвиђа Пројекат али све мере на смањењу губитака воде и интервенције на постројењу су предвиђене у циљу бољег и сигурнијег водоснабдевања, без обзира на начин њиховог финансирања, било из позајмљених извора уз помоћ локалне самоуправе и из средстава суфинансирања Светске банке где је предузеће ушло у тај пројекат, захваљујући ефикасном учешћу у реализацији Пројекта ЕУ – подршка реформама у сектору вода и правилним извештавањем и изношењем проблема. Без обзира на све, чињеница је да решење водоснабдевања и смањење трошкова лежи у бржем и ефикаснијем проналажењу и отклањању кварова,али суштински право решење се налази у реконструкцији секундарне водоводе мреже у деловима града где није извршена реконструкција, као и уређење простора и реконструкција бунарског постројења ,,Деспотовићи“. На пројекту пречишћавања отпадних вода Предузеће заједно са локалном самоуправом активно учествује и очекује решење канализационе мреже.

Политика формирања цена основних делатности планирана је у складу са прихваћеном политиком цена Пројекта ЕУ- подршка реформама у циљу формирања Јединствене методологије и корекције цена са тенденцијом изједначавања цена за све кориснике до 2032. године. При томе је доказано да она не угрожава праг приступачности (пријемчивости) комуналних услуга по методологији СКГО чак и у условима фиксне просечне зараде за Косјерић за месец децембар 2022.године.

Што се тиче заштите животне средине и одржавања комуналне и јавне хигијене предложене су мере набавке ауточистилице, чиме би се побољшало одржавање чистоће и наставак на реализацији Пројекта ЕИСП-2 којим би се решио проблем управљања зеленим отпадом а касније, и управљање грађевинским отпадом чиме би се заокружио процес управљања отпадом у градском подручју. Следећа фаза била би сакупљање комуналног отпада на руралном подручју, како би дивље депоније остале део прошлости. Од инвестиција предвиђена је само набавка контејнера, док се остала улагања врше по Пројектима ЕУ, Владе Шведске, Министарства за заштиту ЖС и локалне самоуправе.

Када говоримо о мерама за управљање пијацама предвиђена су улагања у ограђивање дела круга и санитарног чвора, одвајање зелене и робне пијаце и уређење круга испод пијаца за стварање простора за постављање тезги у данима вашара. Поред тога планира се и уређење простора Сточне пијаце Брајковићи и стварање услова за реализацију пројекта управљања зеленим отпадом.

Код мера управљања гробљима предвиђа се наставак ограђивања, израда стаза на новом делу гробља, као и постављање чесме и решавање одвођења површинских вода. Такође треба размишљати о новој парцели за проширење гробља и паркинг простора.

Имајући у виду да је формирање Регионалног ЈП за водоснабдевање и одвођење отпадних вода реалност, треба размишљати о проширењу делатности предузећа који може донети приходе неопходне, не само за функционисање предузећа већ и за његов опстанак. Поред делатности управљања отпадом, Одржавања комуналне и јавне хигијене, Одржавање путева и улица и грађевински радови су управо оне делатности које пружају могућност повећања обим делатности, па самим тим и прихода. Из тог разлога планиране су инвестиције у набавку опреме и то камиона носивости 20 т, за ефикаснији и бржи превоз материјала што би довело и до веће упослености и остале механизације. Поред тога предвиђена је и набавка ваљка за ваљање насутих путева, али и стварања услова за послове крпљења ударних рупа на путевима и улицама