**Образац 12**

КОМУНАЛНО ЈАВНО ПРЕДУЗЕЋЕ „ЕЛАН“ КОСЈЕРИЋ

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01. до ­­31.03.2024. године\*

Косјерић, 25.04.2024.

*\* Последњи дан тромесечја за који се извештај саставља*

**I ОСНОВНИ СТАТУСНИ ПОДАЦИ**

Пословно име: Комунално јавно предузеће „Елан“ Косјерић

Седиште: Николе Тесле бр.1, Косјерић

Претежна делатност: 3600 – Сакупљање, пречишћавање и дистрибуција воде

Матични број: 07110111

ПИБ: 101088191

Надлежно министарство: Министарство привреде РС

Делатности јавног предузећа: Претежна делатност КЈП „Елан“ је: 3600 Сакупљање, пречишћавање и дистрибуција воде.

Осим наведене претежне делатности, Јавно предузеће „Елан“ се бави и другим делатностима, као што су:

* 3811 Сакупљање отпада који није опасан
* Одржавање чистоће у граду и насељеним местима у Општини, уређење и одржавање паркова, зелених и рекреационих површина,
* Одржавање улица, путева и других јавних површина у граду и другим насељеним местима,
* Пречишћавање и одвођење атмосферских и отпадних вода,
* 9603 Погребне и сродне делатности (уређење и одржавање гробља),
* 4311 Рушење објеката,
* 4120 Изградња стамбених и нестамбених зграда,
* 4291 Изградња хидротехничких објеката,
* 4322 Постављање водоводних, канализационих, грејних и климатизационих система,
* 4329 Остали инсталациони радови у грађевинарству,
* 4781 Трговина на мало храном, пићима и дуванским производима на тезгама и пијацама,
* 4782 Трговина на мало текстилом, одећом и обућом на тезгама и пијацама (одржавање пијаца: зелене, робне и сточне, и пружање услуга на њима),
* 4941 Друмски превоз терета,
* 5221 Услужне делатности у копненом саобраћају,
* 7732 Изнајмљивање и лизинг машина и опреме за грађевинарство,
* 8230 Организовање састанака и сајмова,
* 8110 Услуге одржавања објеката

КЈП „Елан“ врши и друге делатности које служе обављању претежне делатности, уколико за те делатности испуњава услове предвиђене законом.

Надзорни одбор КЈП „Елан“ је дана 30.11.2023. године усвојио Програм пословања a Скупштина општине Косјерић је дана 28.12.2023. године донела Закључак број 06-33/2023 којим је дата Сагласност на Програм пословања КЈП „Елан“ за 2024. годину.

**II ОБРАЗЛОЖЕЊЕ ПОСЛОВАЊА**

Водоснабдевање је било уредно и квалитет воде је био добар. Услед слабијег дотока са изворишта „Таорска врела“ пумпа на водозахвату Деспотовићи је укључивана сва три месеца, што је значајно утицало на веће трошкове струје.

Делатности сакупљање и одвоз отпада је вршена по устаљеној динамици, одвежена је једна тура стакла и по две туре месечно селектованог отпада.

Делатности комунална хигијена, погребне и пијачне услуге су се одвијале по устаљеној динамици.

Значајније ангажовање механизације и запослених је уследило након обилних снежних падавина у месецу јануару.

Осим тога механизација је од месеца јануара константно била ангажована и на насипању сеоских путева.

**III ОБРАЗЛОЖЕЊЕ ОБРАЗАЦА**

1. БИЛАНС УСПЕХА

За период од 01.01. до 31.03.2024. године предузеће је планирало добит у износу од 410.201 динара. Остварен је губитак од 543.645 динара. Укупно остварени приходи су за 8% нижи од планираних и расходи су за 4% нижи од планираних.

На радној јединици водовод и канализација остварен је приход за 3% нижи од планираног. Радна јединица изношење смећа је остварила приход мањи од плана за 6%. Разлог се огледа у мањем ангажовању од стране правних лица којима се смеће извлачи по позиву. Приход од комуналне хигијене је виши два пута од планираног. Разлог је што су месеци фебруар и март били топли и без падавина па су се улице прале и чистиле појачано. Приход од одржавања спортских објеката је на нивоу планираног. Приход од пијачних услуга је виши за 46% од планираног јер је у првом кварталу било закупљених тезги на годишњем нивоу. Приход од погребних услуга је виши за 20% од планираног услед више издатих гробних места. Приход од зимског одржавања је нижи за 28% услед мање падавина у фебруару и марту. Приход остварен на одржавању општинских путева и грађевинским радовима за 53% нижи од планираног. Остали пословни приходи су 66% нижи од планираних.

***Преглед планираних и остварених прихода и трошкова у периоду од 01.01. – 31.12.2024. године:***



Укупни трошкови материјала су за 11% виши од планираних. Из категорије материјала веће одступање од планираног је при утрошку основног материјала који је виши за 2,25 пута, резервних делова који су виши 2,11 пута, трошкови канцеларијског материјала који су виши за 44%, електричне енергије која је виша за 38%. Услед смањеног дотока воде са „Таорских врела“ пумпа на водозахвату „Деспотовићи“ је више радила, што је довело до значајно већег утрошка електричне енергије. Услед више кварова на камиону аутосмећару значајно су виши трошкови резервних делова и основног материјала. Сви остали трошкови материјала су нижи или у границама планираних .

Трошкови зарада, накнада зарада и остали лични расходи нижи су за 7% од планираних. Из категорије личних расхода одступање је на дневницама где је исплаћено 3.711 динара више од планираног износа.

Трошкови производних услуга су 15% нижи од планираних. Код ове категорије трошкова веће одступање је на трошковима осталих услуга које су више два пута од планираног износа.



Укупни нематеријални трошкови су виши за 12%. Више је утрошено и на позицији регистрације возила и нематеријалним трошковима.

Трошкови амортизације су виши од планираних за 3%.

Остали расходи су нижи од планираних 74%.

2. БИЛАНС СТАЊА

Укупна актива и пасива су на нивоу планираних вредности.

На АОП 032 Материјал, резервни делови, алат и ситан инвентар позиција је мања за 72% из разлога што није извршена набавка водоводног инсталационог материјала.

На АОП 057 Готовина и готовински еквиваленти је виша за 9%. Један од разлога је што нису реализоване планиране набавке.

На АОП 0412 Губитак, позиција је виша за 17% из разлога што предузеће није планирало да ће пословати са губитком у 2023 години.

На АОП 0445 Обавезе према добављачима у земљи су више 2,7 пута али обавезе нису доспеле, тј. не постоји кашњење по РИНО.

Предузеће је успевало да редовно измирује своје обавезе према добављачима, обавезе по основу ПДВ-а и зараде запосленима.

3. ИЗВЕШТАЈ О ТОКОВИМА ГОТОВИНЕ

Готовина на крају обрачунског периода је 9% виша од планиране.

У првом тромесечју укупан прилив је нижи од планираног за 13% а укупан одлив је нижи за 7%.

4. ТРОШКОВИ ЗАПОСЛЕНИХ

Трошкови зарада, накнада зарада и остали лични расходи су нижи за 7% од планираних. Трошкови зарада су нижи за 10% из разлога што је број запослених мањи од планираног броја за пет радника.

Накнаде физичким лицима по основу осталих уговора су исплаћене у износу који је на нивоу планираног. На овој позицији је планирано ангажовање лица са лиценцом за потребе прибављања Лиценце за обављање послова снабдевања водом за пиће системом јавног водовода, сакупљања и одвођења отпадних вода системом јавне канализације, старање о функционисању водних објеката и система, праћење стања водних објеката. Трошкови за рад надзорног одбора су такође на нивоу планираног.

Трошкови дневница су 15% виши од планираних тј за укупно 3.711 динара. Предузеће је планирало за дневнице у првом кварталу 25.000 динара али се испоставило да је било непредвиђених путовања (по пројекту ЕУ подршка реформама у сектору вода).

Трошкови за превоз запослених су нижи за 33% из разога што је мање запослених радника и што један број запослених није радио по основу коришћења одмора, боловања и државних празника.

Позиција помоћ радницима и члановима њихових породица је нижа за 9% од планираног износа. Извршена је исплата помоћи свим радницима, у износу од по 10.000 динара, ради ублажавања неповољног материјалног положаја у складу са Посебним, колективним уговором за јавна предузећа у комуналној делатности на територији Републике Србије

5. ДИНАМИКА ЗАПОСЛЕНИХ

Број радника на дан 31.12.2023. године 34 запослена у сталном радном односу и 4 запослена у радном односу на одређено време (укупно 38 запослених).

Један запослени је отишао у старосну пензију а једном запосленом је истекао рок важења уговора о раду.

На дан 31.03.2024. године број запослених је 34 запослена у сталном радном односу и два запослена у радном односу на одређено време.

6. РАСПОН ПЛАНИРАНИХ И ИСПЛАЋЕНИХ ЗАРАДА

Код пословодства (зарада директора) реализована маса за зараде је у оквиру планиране.

Највиша појединачна зарада из категорије запослених без пословодства је за 11% виша од планираног износа услед ангажовања једног запосленог са прековременим радом и просечна зарада је виша за 5% услед ангажовања више запослених са прековременим радом.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

КЈП „Елан“ не користи субвенције из буџета.

Са оснивачем су склопљени уговори за следеће делатности: Одржавање комуналне хигијене, Одржавање спортских објеката, Зимско одржавање, Превоз отпада сакупљеног на територији општине Косјерић на регионалну депонију Дубоко и остали грађевински радови по налогу оснивача (одржавање општинских путева у смислу насипања путева, чишћења канала, тарупирање и сл.)



Приход који је остварен из уговора са оснивачем је нижи за 12% тј за 1.188.651 динара.

8. СРЕДСТВА ЗА ПОСЕБНЕ НАМЕНЕ

Од средстава за посебне намене у првом кварталу 2024. године утрошено је:

За донације 50.000 динара. Асоцијацији за развој и подршку Моје право исплаћена су средства као вид финансијске помоћи у набавци пакетића за децу са Космета, што је два пута више од планираних средстава (план 25.000 динара).

За репрезентацију је утрошено 10.252 динара што је 59% мање од планираног износа.

У истом периоду није било исплата за хуманитарне и спортске активности, док је за рекламу и пропаганду утрошено 14.000 динара што је 53% мање од планираног износа..

9. КРЕДИТНА ЗАДУЖЕНОСТ

Предузеће је кредитно задужено по основу отплате новонабављене грађевинске машине Скип. Са банком Поштанска штедионица је склопљен уговор о кредиту на износ од 7 милиона динара. Рок отплате је 60 месеци. Датум доспећа прве рате је 08.05.2021. године а последње 08.04.2026. године. Месечни ануитети за отплату главнице износе 116.666,67 динара.

Предузеће је у прва три месеца 2024. године редовно месечно измиривало обавезе по кредитима.

За период од 01.01. до 31.03.2024. године за отплату кредита плаћено је 377.108,80 динара (350.000,00 динара главница и 27.108,80 динара камата).

10. ИЗВЕШТАЈ О ИНВЕСТИЦИЈАМА

У периоду од 01.01. до 31.03.2024. извршена је набавка 2 ласерска штампача чија је вредност 24.500 динара.

Редовно се измирују рате за новонабављену чистилицу. Висина месечних рата је 541.000 динара. За три месеца плаћено је укупно 1.623.000 динара

Планиране а нереализоване инвестиције су:

* Реконструкција водоводне мреже у насељу изнад „Црепане“ ул. Алексе Шантића
* Машина за електрофузионо заваривање цеви

11. ПОТРАЖИВАЊА, ОБАВЕЗЕ И СУДСКИ СПОРОВИ

Укупан износ потраживања на дан 31.03.2024. године износи 46.391.315 динара а укупне обавезе износе 10.903.338 динара.

Предузеће је имало један судски спор где је предузеће страна која тужи добављача који је примио аванс а није испоручио уговорене контејнере. Вредност спора је 420.000 динара. Спор није окончан.

**IV ЗАКЉУЧНА РАЗМАТРАЊА И НАПОМЕНЕ**

Посматрани период карактерише велика ангажованост на отклањању кварова у циљу смањења трошкова електричне енергије и мањег рада пумпе на изворишту Деспотовићи. У јануару је дошло до велике потрошње електричне енергије, али је након значајног броја отклоњених кварова у месецима фебруар и март потрошња електричне енергија била значајно мања, што је резултирало и значајно мањим трошковима.

Појачане су активности на наплати потраживања. Сачињена је листа правних лица којима су достављене опомене, и велики део њих је извршио плаћање. За оне који се нису одазвали нашим упозорењима следиће утужење.

Сачињена је и евиденција паушалаца из категорије правних лица и грађана. По тој евиденцији се планира замена водомера као и уједначавање паушала за исте категорије потрошача.

Са једном групом грађана који нису измирили обавезе по основу закупа гробних места, потписани су споразуми о отплати дуга на неколико месечних рата.

Предузеће је учествовало у завршним радионицама и завршној конференцији пројекта ЕУ подршка реформама у сектору вода. Након овог пројекта рађено је на достави документације и попуњавање упитника тражених од стране Светске банке како би се активно узело учешће у Пројекту Мапа пута за унапређење сектора снабдевања водом за пиће.

Ради се на увођењу нових процедура за спровођење поступака набавки добара и услуга који не подлежу Закону о јавним набавкама.

Датум 25.04.2024. \_\_\_\_\_\_\_\_\_\_\_\_\_\_\_\_\_\_

Потпис